കോവിഡ് മാനദണ്ഡം പാലിച്ചില്ല ടെക്നിക്കല് യൂണിവേഴ്സിറ്റി പരീക്ഷകള് ഹൈക്കോടതി റദ്ദാക്കി ശേഷിക്കുന്ന പരീക്ഷകളും നടത്തേണ്ടെന്നും നിര്ദ്ദേശം കൊച്ചി: കേരളാ ടെക്നിക്കല് യൂണിവേഴ്സിറ്റി നടത്തിയ ഒന്ന്, മൂന്ന് സെമസ്റ്റര് പരീക്ഷകള് ഹൈക്കോടതി റദ്ദാക്കി. മാനദണ്ഡം പാലിച്ചല്ല പരീക്ഷകള് നടത്തിയത് എന്നാരോപിച്ച് വിദ്യാര്ത്ഥികള് ഹൈക്കോടതിയെ സമീപിച്ചതിനെത്തുടര്ന്നാണ്, നടത്തിയ മൂന്ന് പരീക്ഷകളും റദ്ദാക്കിയത്. സുപ്രീം കോടതി നിര്ദ്ദേശം അനുസരിച്ച് യുജിസി തയാറാക്കിയ മാനദണ്ഡം അനുസരിച്ചല്ല പരീക്ഷ നടത്തിയതെന്നും വിദ്യാര്ത്ഥികള് ആരോപിച്ചിരുന്നു. ശേഷിക്കുന്ന പരീക്ഷകളും നടത്താനാവില്ലെന്നാണ് കോടതി വിധിച്ചിരിക്കുന്നത്. നാളെ നടത്താന് നിശ്ചയിച്ചിരുന്ന പരീക്ഷ കോടതി ഇടപെടലിനെത്തുടര്ന്ന് മാറ്റിയതായി സര്വ്വകലാശാല അറിയിച്ചിട്ടുണ്ട്. വിധിക്കെതിരെ അപ്പീല് നല്കാനാണ് സര്വ്വകലാശാലയുടെ തീരുമാനം. ഉത്തരവിന്റ പകര്പ്പ് കിട്ടിയ ശേഷം തുടര്നടപടികളിലേക്ക് പോകുമെന്നാണ് സര്വ്വകലാശാല അറിയിച്ചിരിക്കുന്നത്. Stories you may Like